การจัดตั้ง “บล.ไทยพาณิชย์ จูเลียส แบร์”  เป็นการร่วมทุนระหว่าง ธนาคารไทยพาณิชย์ (SCB) และกลุ่มธนาคารจูเลียส แบร์ (BJB) โดยสัดส่วนการลงทุนเท่าไหร่ตามลำดับ
A. สัดส่วน 75-25 ตามลำดับ
B. สัดส่วน 70-30 ตามลำดับ
C. สัดส่วน 60-40 ตามลำดับ
D. สัดส่วน 50-50 ตามลำดับ
ข้อที่ถูกต้องคือ C.  เนื่องจาก เมื่อเร็วๆ มานี้  ไทยพาณิชย์ จูเลียส แบร์ บริษัทหลักทรัพย์ในเครือธนาคารไทยพาณิชย์ ที่ตั้งขึ้นมาใหม่เพื่อบริหารต่อยอดความมั่งคั่งให้กับกลุ่มลูกค้า “ผู้มีความมั่งคั่งระดับสูง (HNWI : High Net Worth Individuals)” ได้ออกมาเผยแพร่ “รายงานความมั่งคั่งในประเทศไทย ปี 2562 (Wealth Report Thailand 2019)”ฉบับแรก

ความน่าสนใจของรายงานฉบับนี้ มีในหลากหลายมิติ คือเป็นผลสำรวจกลุ่มลูกค้า HNWIs ในเมืองไทย จำนวน 351 ราย ครอบคลุมการวิเคราะห์ทุกมิติตั้งแต่ทัศนคติเกี่ยวกับการบริหารความมั่งคั่ง พฤติกรรมการลงทุนเฉพาะกลุ่ม รวมถึงภาพรวมภาวะเศรษฐกิจเทรนด์เรื่องราคาและการใช้จ่ายสินค้าฟุ่มเฟือยในประเทศไทย

ผลสำรวจดังกล่าวยิ่งตอกย้ำความมั่นใจให้กับกลุ่ม SCB ในการจัดตั้ง “บล.ไทยพาณิชย์ จูเลียส แบร์” เพื่อต่อยอดความมั่งคั่งให้ลูกค้า HNWIs ในไทย ด้วยบริการที่ปรึกษาทางการเงินและบริหารความมั่งคั่งเฉพาะบุคคลอย่างเต็มรูปแบบ ​

โดยชูจุดแข็งด้านโอกาสในการลงทุนทั่วโลก ผ่านแพลตฟอร์แบบเปิด (Open Product Platform) ที่ได้รับความไว้วางใจจาก HNWIs ทั่วโลก เพื่อสร้างผลตอบแทนอย่างเต็มศักยภาพ โดยได้หุ้นส่วนอย่าง Julias Baer มาช่วยเติมเต็มทั้งเรื่องแพลตฟอร์แบบเปิด ตลอดจนองค์ความรู้, เทคนิค Know-how ต่างๆ รวมถึงความเชี่ยวชาญด้านการบริการ HNWIs ทั่วโลก และการวิเคราะห์ตลาดด้านการลงทุนทั่วทั้งโลก ซึ่งสั่งสมมายาวนานถึง129 ปี

ไทยพาณิชย์ จูเลียส แบร์ เป็นบริษัทร่วมทุนระหว่าง ธนาคารไทยพาณิชย์ (SCB) และกลุ่มธนาคารจูเลียส แบร์ (BJB)ในสัดส่วน 60-40 ตามลำดับ ด้วยทุนจดทะเบียนสูงถึง 1,800 ล้านบาท โดยเริ่มเจรจาตกลงความร่วมมือกันตั้งแต่เดือน ส.ค. ปีที่แล้ว กระทั่งวันที่ 1 เม.ย. บริษัทฯ​ ได้รับใบอนุญาตจาก ก.ล.ต. ในการประกอบธุรกิจนายหน้าซื้อขายหลักทรัพย์ และธุรกิจจัดการกองทุนส่วนบุคคล จนมาถึงการเปิดตัวอย่างเป็นทางการในวันที่ 12 มิ.ย. ที่เพิ่งผ่านมานี้
ข้อมูลการเงินรายบริษัท